Boek: Martelize Brink se ‘Oor die kole’Martelize Brink Martelize Brink se jongste boek, Oor die kole, bevat liplekker resepte wat wissel van die perfekte tjoppie tot potbrood en slaai – en ja, jy kan slaai braai. Brink deel gunstelinge waarmee sy grootgeword het en verskaf ŉ magdom uithaler-resepte met ŉ kinkel wat jou smaakkliere sal prikkel. Sy gee raad oor potjies, roosters en basiese braaitegnieke. Met resepte vir ribbetjie, lamsrol, platbrood en haar pa, potjiekos-koning Matie Brink, se gewilde afvalpot. Oor die skrywer Brink is ŉ bekende en bekroonde omroeper en regisseur by Radiosondergrense (RSG). Sy is lief vir kook en is op haar gelukkigste voor die vuur. In haar vrye tyd tree sy gereeld as motiveringspreker en seremoniemeester op. Brink se eerste kookboek, Martelize kook! Jy’s genooi, het in 2017 by NB-Uitgewers verskyn. Haar program Martelize se stamtafel op Via DStv-kanaal 147, waarvan sy die aanbieder en vervaardiger is, was uiters gewild en ŉ tweede reeks is in wording. Uitgewer: NB-Uitgewers Prys: R420,00* *Prys onderworpe aan verandering Koop die boek by Graffiti Boeke